Styrkur eða mútur?

"Ertu að segja að Sjálfstæðisflokknum hafi verið mútað - er það það sem þú ert að segja?" sagði Bjarni Benediktsson formaður flokksins reiðilega þegar hann var spurður i sjónvarpsviðræðum um 55 mkr greiðslur frá FL-Group og Landsbankanum síðla árs 2006. Í beinu framhaldi talaði hann um "nýja forystu" Sjálfstæðisflokksin og gerði hvað hann gat að skilgreina sig frá málinu. Með "nýrri forystu" á Bjarni væntanlega við sjálfan sig og Þorgerði Katrínu Gunnarsdóttur varaformann flokksins, sem er nú ekki beint nýkjörin í það embætti.

Er nema von þó að orðið "mútur" beri á góma vegna þessa máls? Tímasetningarnar eru a.m.k. afar óheppilegar eins og fram kemur í þessari frétt á visir.is.

Málið er grafalvarlegt.

Í OR/REI málinu munaði einungis hársbreidd að hlutur Orkuveitu Reykjavíkur í Reykjavík Energy Invest yrði seldur í hendur einkaaðilum. Þar með hugvit og verðmætt raforku- og gagnaflutningakerfi sem varð til fyrir fjármuni almennings og í hans þágu. Og hverjir skyldu nú hafa viljað koma þessum verðmætum í einkaeign? Það voru Sjálfstæðismenn í Reykjavík. Hverjir áttu hagsmuna að gæta að komast yfir verðmætið? Það var m.a. FL-Group.

Því skal til haga haldið að Guðlaugur Þór var á þessum tíma stjórnarformaður OR.

Hér má rifja það upp að umrætt haust sameinuðustu tvö fyrirtæki, Reykjavik Energy Invest (REI) og Geysir Green Energy (GGE) og báru eftir það nafn þess fyrrnefnda sem við skammstöfum REI.

REI var 93% í eigu OR en 7% voru í eigu Bjarna Ármannssonar, stjórnarformanns, og Jóns Diðriks Jónssonar, starfsmanns REI.

GGE var 43,1% í eigu FL Group (sem var í eigu Baugs m.a.), 16,1% í eigu Glitnis, 32% í eigu Atorku og 8,8% í eigu annarra, þar með félaga, sem kennd eru við framsóknarmenn undir forystu Finns Ingólfssonar. Ráðgjafi GGE í sameiningarferlinu var Glitnir.
Það kom í hlut Bjarna Ármannssonar, stjórnarformanns REI og Hannesar Smárasonar, stjórnarformanns í GGE og forstjóra FL-Group, að kynna samruna félaganna á fjárfestafundi FL- Group í London þann 4.október 2006.

Þannig voru sumsé eignatengslin á þessum tíma. Sjálfstæðisflokkurinn fór með meirihlutavald í Borgarstjórn Reykjavíkur og hlutaðist til um að koma þessari almenningseign í hendur einkaaðilanna. Því var naumlega forðað.

Sá möguleiki blasir við hverjum sem vill sjá, hvað hér gæti hafa gerst.

Á sama tíma og verið var að taka ákvörðun um að færa gífurleg verðmæti úr almenningseigu í hendur einkaaðila berast 30 mkr frá þeim sem á að hreppa hnossið (FL-Group) inn á bankreikning stjórnmálaaflsins sem ræður afdrifum málsins.

Og nú keppast menn við að þræta fyrir aðkomu sína að málinu. Það er beinlínis vandræðalegt á að hlýða. Geir Haarde - sem eins og allir vita er að vikinn af vettvangi - reynir að bjarga flokknum með því að taka á sig alla ábyrgð. Já, hann heldur því m.a. fram að hvorki Kjartan Gunnarsson fv. framvkæmdstjóri flokksins (og stjórnarmaður í Landsbankanum) né Andri Óttarsson, núverandi framkvæmdastjóri, hafi vitað um þetta. Ja hérna! Hvorugur framkvædastjórinn hafði vitneskju um 50 mkr sem bárust flokknum. Þeir hafa ekki litið oft yfir bókhaldið blessaðir.

Nei, nú duga engin vettlingatök. Þetta mál ber að rannsaka sem sakamál.

Fyrri ummæli:
Ólína. gættu þína að kasta ekki grjóti í glerhúsi. ekki hafa leynilegir reikningar og framlög til samfylkingarinnar verið opnaðir. þvert nei hefur verið svarið og "síðan kannski nokkrir sem við veljum til að sína almenningi" kom frá heilagri Jóhönnu.

ætli 36 milljóna króna stökk í framlögum flokksins frá 2005 til 2006 sé frá einu eða tveimur fyrirtækjum? kannski frá FL group? enda var Iðnaðarráðherran æstur í að fara útrás með FL útrásarvíkingunum og talaði um milljarða tap þegar 6 menningarnir í Reykjavík hrundu þessari útrásar áætlun. ekki var það útrásararmur samfylkingarinnar í borgarstjórn sem sá neitt athugavert við samruna Rei og Geysis Green.

Þannig að þú ættir að gæta þín í glerhúsina að kasta ekki grjóti.

En Ólína, finnst þér ekki FL eiga rétt á endurgreiðslu þar sem mótframlag FL-okksins skilaði sér ekki?

Ummæli:
Ólína! ef þetta er það sem koma skal frá þér þá er Samfylkingin í vanda. Þú ert eins og fíll í pústúlínsbúð. Ég hef verið fylgismaður í Samfylkingunni og hef verið að vona að tækifærissinnar eins og þú ættu ekki greiða leið inní flokkinn.

Í ástandi og árferði eins og er í dag þá munu margir lýðskrumarar koma fram á sjónarsviðið. Þú ert fljótfær og fljót að dæma menn s.b.r formann Framsóknar sl sunnudag. Það kanna að vera að þú þyki hipp og kúl fyrir vestan en ef ég man rétt þá varst þú klárlega ekki allra og áttir í miklu þrasi vegna skólamála. Ef ég man það rétt.

Ég hef engan áhuga á því að verja gjörðir Sjálfstæðismanna en eigum við ekki að leyfa þeim að útskýra gerðir sýnar áður en þú sakfellir mann og annan.

Verkefni: Óuppbyggilegir eiginleikar
Merking: Bera ekki virðingu fyrir skoðun eða trú annarra;Eru ögrandi